**ΝΕΟ ΣΕΜΙΝΑΡΙΟ ΒΑΣΙΚΗΣ ΕΚΠΑΙΔΕΥΣΗΣ ΤΗΣ ΔΙΑΜΕΣΟΛΑΒΗΣΗΣ**

# Από 2/10/2017 έως 7/10/2017

Το Κέντρο Διαμεσολάβησης Πειραιώς (ΚΕ.ΔΙ.Π.) ανακοινώνει νέα βασική εκπαίδευση διαμεσολάβησης σε συνεργασία με την διεθνούς φήμης εταιρεία **“International Mediation Consulting”** του Καναδά, διάρκειας 40 ωρών (5 ημέρες εκπαίδευσης και 1 ημέρα αξιολόγησης), που οδηγεί στη λήψη του τίτλου του Διαπιστευμένου Διαμεσολαβητή (Accredited Mediator), σύμφωνα με τα προβλεπόμενα στο Ν. 3898/2010 και το ΠΔ 123/2011, το οποίο θα διεξαχθεί από *2 έως 7 Οκτωβρίου 2017.*

Η εκπαίδευση θα γίνεται καθημερινά κατά τις ως άνω ημερομηνίες από **9.00πμ** έως **6.00 μμ**. στην Ελληνική γλώσσα και διερμηνεία από την Αγγλική στην Ελληνική όπου κρίνεται απαραίτητο κατά τη διάρκεια της εκπαίδευσης.

Το πρόγραμμα συντάχθηκε από την διεθνούς φήμης Διαπιστευμένη Διαμεσολαβήτρια και Εκπαιδεύτρια Διαμεσολαβητών κα. Μαρία Δαμιανάκη, η οποία έχει περισσότερα από 30 χρόνια εμπειρίας στην οικογενειακή, επιχειρηματική και κοινωνική διαμεσολάβηση και είναι σύμβουλος Κυβερνήσεων διαφόρων Κρατών σε θέματα ανάπτυξης πολιτικών σχετικά με τη διαμεσολάβηση και την εξωδικαστική επίλυση διαφορών, έχοντας στο ενεργητικό της πάνω από 2500 διαμεσολαβήσεις σε οικογενειακές, κυρίως, διαφορές.

*Εκπαιδευτές:*

**Βικτωρία Λιούτα**, Δικηγόρος, Διαπιστευμένη Διαμεσολαβήτρια CEDR Λονδίνου, και Υπουργείου Δικαιοσύνης Ελλάδος, Διαπιστευμένη Εκπαιδεύτρια Διαμεσολαβητών από Ινστιτούτο Διαμεσολαβητών Καναδά (IMC) Καναδάς, πτυχιούχος της Νομικής Σχολής Αθηνών και κάτοχος Μεταπτυχιακού Τίτλου Σπουδών LL.M. στα Ναυτιλιακά στο Πανεπιστήμιο Southampton της Αγγλίας, κάτοχος Ευρωπαικών και Διεθνών πιστοποιήσεων στη Διαμεσολάβηση, ενεργό μέλος Ενώσεων και φορέων που προωθούν τη διαμεσολάβηση στην Ελλάδα, Ευρώπη και Αμερική και Διαμεσολαβήτρια εμπορικών και ναυτιλιακών υποθέσεων.

**Αποστόλης Συμιακός**, Δικηγόρος, Διαπιστευμένος Διαμεσολαβητής ΚΕΔΙΠ Πειραιά, και Υπουργείου

Δικαιοσύνης Ελλάδος, Διαπιστευμένος Εκπαιδευτής Διαμεσολαβητών από TOOLKIT Company, Haren, Netherlands, πτυχιούχος Νομικής Σχολής Αθηνών και κάτοχος Μεταπτυχιακού Τίτλου Σπουδών LL.M. στα Ναυτιλιακά στο Πανεπιστήμιο Cardiff της Αγγλίας, κάτοχος ειδικής πιστοποίησης σε οικογενειακή, σχολική και εργασιακή διαμεσολάβηση καθώς και στο συντονισμό δημοσίων διαλόγων από φορείς που προωθούν τη διαμεσολάβηση στην Ελλάδα, Ευρώπη και Αμερική.

 Σημείωση: Μέγιστος αριθμός εκπαιδευομένων 18 (δέκα οκτώ) άτομα.

**Το πρόγραμμα βασικής κατάρτισης εστιάζει στην ανάλυση τρόπων επίλυσης των συγκρούσεων, σύνοψη μοντέλων διαμεσολάβησης, τεχνικές επικοινωνίας και διαπραγμάτευσης, τρόπους αντιμετώπισης δύσκολων καταστάσεων στη διαμεσολάβηση, παιχνίδια ρόλων, δεξιότητες και γνώσεις απαραίτητες για δυνατότητα συμμετοχής των εκπαιδευομένων σε εξετάσεις που ορίζονται στο αρ. 6 παρ. 3 του Ν. 3898/2010 για διαπίστευση από το Υπουργείο Δικαιοσύνης στην Ελλάδα καθώς και συμμετοχή σε Ευρωπαικά και Διεθνή προγράμματα περαιτέρω κατάρτισης.**

**Οι συμμετέχοντες που θα εκπαιδευτούν καθόλη τη διάρκεια των 40 ωρών του προγράμματος και επιτύχουν στην τελική Αξιολόγηση θα λάβουν Αναγνωρισμένο Τίτλο Σπουδών Εκπαιδευμένου Διαμεσολαβητή από το “International Mediation Consulting” του Καναδά σε συνεργασία με το ΚΕ.ΔΙ.Π.**

**Απαιτούμενα Δικαιολογητικά** *Εάν ο αιτών είναι Δικηγόρος:*

1. Αίτηση
2. Αντίγραφο ποινικού μητρώου γενικής χρήσης
3. Πιστοποιητικό υπηρεσιακής κατάστασης από τον οικείο Δικηγορικό Σύλλογο, από το οποίο θα προκύπτει ότι ασκεί το δικηγορικό επάγγελμα και δεν έχει καταδικασθεί πειθαρχικά με ποινή προσωρινής ή οριστικής παύσης.
4. Αντίγραφο καταθετηρίου Τραπέζης για την καταβολή των διδάκτρων

*Εάν ο αιτών δεν είναι Δικηγόρος:*

1. Αίτηση
2. Αντίγραφο ποινικού μητρώου γενικής χρήσης
3. Επικυρωμένο αντίγραφο τίτλου σπουδών Ανώτατου Εκπαιδευτικού Ιδρύματος της ημεδαπής ή αντίστοιχου τίτλου σπουδών σχολών της αλλοδαπής, που συνοδεύεται από πράξη Αναγνώρισης του ΔΙ.ΚΑ.Τ.Σ.Α ή από πιστοποιητικό αναγνώρισης του Δ.Ο.Α.Τ.Α.Π για την ισοτιμία ή/και την αντιστοιχία
4. Αντίγραφο καταθετηρίου Τραπέζης για την καταβολή των διδάκτρων

**Δίδακτρα**

Το ποσό των διδάκτρων **1000 ΕΥΡΩ**  καταβάλλεται είτε σε λογαριασμό του ΚΕΝΤΡΟΥ ΔΙΑΜΕΣΟΛΑΒΗΣΗΣ ΠΕΙΡΑΙΩΣ στην τράπεζα EUROBANK ERGASIAS A.E. είτε με πιστωτική κάρτα μέσω του live pay της παραπάνω τράπεζας, με δυνατότητα 6 άτοκων δόσεων.

**AΡ. ΛΟΓΑΡΙΑΣΜΟΥ:** 0026.0050.38.0200751561

**IBAN:** GR7002600500000380200751561

**Οι αιτήσεις συμμετοχής στην ανωτέρω εκπαίδευση** καταθέτονται στην Γραμματεία του ΚΕ.ΔΙ.Π. μαζί με τα απαιτούμενα δικαιολογητικά και λαμβάνεται αρ. πρωτοκόλλου που αποδεικνύει τη σειρά προτεραιότητας.

Για περισσότερες πληροφορίες επικοινωνήστε με την Γραμματεία του ΚΕ.ΔΙ.Π. στο τηλέφωνο: 210 4296022, http://www.kedip.gr, email: info@kedip.gr